જો કે સમયની સાથે ગુજરાતીઓ ઝડપથી બદલાયા છે. હવે ગુજરાતીઓને 'નોન-વેજ'ની જબરજસ્ત સૂગ નથી રહી. પહેલાં ગુજરાતનાં શહેર-નગરોમાં આમલેટની લારીઓ ક્યાંક ખૂણે-અંધારામાં-જાહેરમાં લોકોને દેખાય નહીં એ રીતે ઊભી રહેતી હતી. હવે આમલેટની લારીઓ 'ખુલ્લંખુલ્લા' ઊભી રહે છે અને લોકો પોતાની 'પ્રતિષ્ઠા'ની સહેજે ચિંતા કર્યા વિના આમલેટ આરોગે છે. ઘણાં લોકો હળવી ભાષામાં એમ પણ કહે છે કે ‘જૈન આમલેટ’ પણ મળે છે અને પર્યુષણ પૂર્ણ થયા પછી તેની માગમાં ઉછાળો પણ આવે છે!